Charles De Geer

Charles De Geer (* 10. február 1720, Finspång, Švédsko – † 8. marec 1778, Štokholm) bol švédsky entomológ. Okrem entomológie sa venoval i celkovému štúdiu prírodovedy a arachnológii. V rámci entomológie študoval chrobáky, dvojkrídlovce, blanokrídlovce aj iné skupiny hmyzu.

 Životopis 
Narodil sa v švédskom Finspånge. Ako trojročný sa presťahoval do holandského Utrechtu, ale keď mal 19 rokov vrátil sa späť do rodného Švédska. V mestečku Lövstabruk zdedil panstvo a kovospracujúcu fabriku, ako i zámok Leufsta (Lövsta), čo pre jeho ďalší život bolo veľmi dôležité dedičstvo od jeho bezdetného strýka Charlesa De Geera (1660 - 1730). V roku 1739 sa barón De Geer stal členom Švédskej akadémie vied v Štokholme a v roku 1748 bol zvolený aj za člena-korešpondenta Akadémie vied v Paríži. Bol aj členom Kráľovskej spoločnosti vied v Uppsale. Zomrel v roku 1778 v Štokholme. Po smrti bol i s manželkou pochovaný v katedrále v Uppsale.

Entomologické aktivity
Ako 8-ročný začal chovať húsenice priadky morušovej (Bombyx mori). V ďalšom období sa intenzívne venoval entomológii a postupne sa stáva uznávaným entomológom. Jeho hlavnou prácou bola práca Memoirs pour servir à l'histoire des insectes, ktorá bola publikovaná v ôsmich zväzkoch v období rokov 17521778. V tejto práci opísal 1466 druhov hmyzu, ktoré zobrazil na 238 ilustrovaných listov. Jeho zbierky hmyzu boli uložené do Švédskej akadémie vied - dnes Naturhistoriska riksmuseet v Štokholme. Bol žiakom Karola von Linného.

Bibliografia
 Tal om nyttan, som Insecterne och deras skärskådande, tilskynda oss, ... Stockholm 1744-47. 
 Mémoires pour servir à l'histoire des insectes. Grefing & Hesselberg, Stockholm 1752-78. 
 Tal, om insecternas alstring. Stockholm 1754. (napisane w latach: 1752-1778)
 Abhandlungen zur Geschichte der Insecten. Müller & Raspe, Leipzig, Nürnberg 1776-83 p.m. 
 Genera et species insectorum. Crusium, Leipzig 1783 p.m.

Druhy hmyzu, ktoré popísal Charles De Geer
 Camponotus pennsylvanicus, (Hymenoptera:  Formicidae)
 Dermestes maculatus,, Coleoptera, 1774.
 Xestobium rufovillosum,, Coleoptera, 1774.
 Meconema thalassinum,, Orthoptera, 1773 Picture 
 Gasterophilus intestinalis,, Diptera, 1776.
 Episyrphus balteatus,, Diptera, 1776.
 Triatoma rubrofasciata,, Hemiptera, 1773.
 Erythrodiplax unimaculata,  1773.
 Anasa tristis,

Zdroje informácií o autorovi
 Duncan, James (1804-1861): Introduction to entomology. Lizars, Edinburgh, 1840.
 Smith, C. N. (Ed.).: History of Entomology. Palo Alto, Annual Reviews Inc.: p. 95 - 118, p. 99 - 100.
 Pont, A.C.: 1996, Some reflections on the history of systematic Dipterology. Dipterists Digest, Series 2, 2: 49 - 70.
 Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „De Geer Charles": (internet).

 Externé odkazy 
 biogram Charlesa de Geer w Svenskt biografiskt handlexikon
 Charles de Geer Mémoires pour servir à l'histoire des insectes 

Iné projekty

Kategória:Arachnológovia
Kategória:Koleopterológovia
Kategória:Hymenopterológovia
Kategória:Dipterológovia
Kategória:Členovia Kráľovskej švédskej akadémie vied
Kategória:Členovia Francúzskej akadémie vied